open-index/open-wikipedia-markdown huggingface dataset:
Arnie Risen

**Arnold D. Risen**, nado o 9 de outubro de 1924 en Williamstown, Kentucky, é un ex xogador profesional de baloncesto estadounidense da National Basketball Association (NBA).

## Traxectoria 
Procedente da Universidade de Ohio State, o pivote xogou na NBA durante dez tempadas (1948-1958) como membro de Rochester Royals e Boston Celtics. Risen foi All-Star en catro ocasións e gañou dous aneis, anotando 7.633 puntos en toda a súa carreira. En 1998, foi seleccionado para o Basketball Hall of Fame.

## Véxase tamén 
### Ligazóns externas 
* Estadísticas 
* Arnie Risen na web do Hall of Fame
Onimusha (serie)

***Onimusha*** (en xaponés 鬼武者) é unha serie de videoxogos programado e distribuído por Capcom . A serie emprega figuras históricas nipoas, pero contando as súas historias incorporando elementos sobrenaturais. A maioría das entregas son de aventura e acción, unha combinación de terceira persoa para o combate e resolución de puzzles, onde o protagonista exerce o poder dos Oni que lles permite loitar contra os Genma , o inimigo principal da serie. Onimusha é a 5ª serie máis grande de Capcom, detrás do *Resident Evil*, *Street Fighter* e *Devil May Cry*. A serie vendeu aproximadamnte 7,8 millones de copias.

## Xogos 
### Resumo 
Inicialmente, Capcom comezou a desenvolver un videoxogo de acción para PlayStation empregando o motor gráfico de *Resident Evil*, pero finalmente cambiou o proxecto, *Onimusha: Warlords*, optando por lanzalo en PlayStation 2. Vendéronse máis de dous millóns de copias. A personaxe central baséase en Takeshi Kaneshiro, que tamén actuou coma dobrador. Os modelos das personaxes inclúen a Matsuda Yusaku en Onimusha 2 e Takeshi Kaneshiro e Jean Reno en Onimusha 3: Demon Siege. A serie estaba prevista inicialmente para ser unha triloxía, pero foi producida unha cuarta entrega denominada Onimusha: Dawn of Dreams, posta á venda en marzo de 2006.

## Notas
Canto de cego

[200px|miniatura|[Perfecto Feijoo en 1919, vestido como se fose un cego ambulante de finais do XIX.]]
Os **cantos e romances de cego** son cancións interpretados por unha persoa ‑muller ou home, cego ou non‑ que cantaba cun marcado acento gutural ou nasal e que, normalmente, posuía unha postura característica coa cabeza deitada para un lado. 

## Características 
Os instrumentos típicos destes cantos son o violín ou a zanfona, e ás veces levaban acompañantes (en ocasións levando estes percusión) e así xuntos ían ás festas e romarías, lugares de encontro da nosa xeografía co soporte inconfundible das súas historias e sucesos, mesmos crimes, moi popular sobre todo cando noutrora non existían os medios de comunicación de masas.

Os temas destes cantos son moi variados: crimes de paixóns, agresións á orde habitual, relatos da vida de sentenciados, de acontecementos notorios, incestos, amores e aventuras, de presos, de milagres e de santos milagreiros, de contos e rumores, de curas e criadas, de bandidos, de homes e mulleres valentes, relacións fantásticas, historias locais cheas de realismo que caricaturizaban os personaxes célebres...

## Cronistas 
No século XIX os medios de comunicación eran moi minoritarios e os cegos eran, dalgunha maneira, os cronistas que traían novas ás aldeas e poboacións. As persoas invidentes levaban un ou varios cartelóns grandes, chamados *maltrañas*, que representaban imaxes do relato que ía cantando o intérprete. No cartelón, o “moinante" (rapaz ou persoa que levaba a maltraña e guiaba ao cego) ía sinalando co punteiro o debuxo do texto que relataba o cantor e o texto escrito correspondente que acostumaba estar na parte inferior do debuxo.

## Notas
## Véxase tamén
### Bibliografía
*

### Outros artigos
* Música tradicional galega

### Ligazóns externas
* Páxina O canto do pobo, con audicións e texto de cantos de cego recollidos por Galiza
* *Proyecto Romancero panhispánico* (en español); seleccione Galicia para consultar coplas e cantares tradicionais en castelán e galego
* Vídeo: Luis Caruncho interpretando con zanfona un canto de cego
* Antón Castro interpreta un canto de cego
Campo petrolífero

[thumb|Vista aérea da plataforma petrolífera de [Mittelplate, o maior xacemento petrolífero de Alemaña.]]
Un **campo petrolífero** é unha zona con abundancia de pozos dos que se extrae petróleo do subsolo. Debido a que as formacións subterráneas que conteñen petróleo esténdense sobre grandes zonas, posiblemente ao longo de varios centos de quilómetros, unha explotación completa leva varios pozos espallados ao longo dunha área. Ademais, pode haber pozos exploratorios que investigan os límites, tubaxes para transportar o petróleo a calquera lugar e locais de apoio.

Xa que un campo petrolífero pode estar bastante afastado da civilización, establecelo pode ser un exercicio a maioría das veces extremadamente complicado, polo que respecta á súa loxística. Por exemplo, os traballadores teñen que realizar o seu labor alí durante meses ou anos, e requiren hospedaxe. Así mesmo, a hospedaxe e o equipamento require electricidade e auga. As tubaxes nas zonas frías poden necesitar ser quentadas. Un exceso de gas natural fai necesario o que se queime se non hai forma de facer uso do mesmo, o que require un forno, almacéns, e tubaxes para transportalo do pozo ao forno.

Existen máis de 40.000 campos petrolíferos estendidos aos longo do globo, tanto en terra como mar dentro. O maior é o Campo Ghawar en Arabia Saudita e o Campo Burgan en Kuwait, con máis de 60 mil millóns de barrís estimados en cada un. A maioría dos pozos petrolíferos son moito menores. Nos últimos tempos, a localización e as reservas coñecidas de campos de petróleo son un factor clave en moitos conflitos xeopolíticos.miniatura|centro|Plataformas hidráulicas no campo petrolífero de Lost Hills.
## Véxase tamén 
### Outros artigos 
* Xacemento petrolífero
* Pozo petrolífero
Xosé Manuel Casabella López

**Xosé Manuel Casabella López**, nado en Ferreira (O Valadouro) o 13 de maio de 1941, é un arquitecto galego.

## Traxectoria 
Obtivo o título de arquitecto en 1967 pola Escola Técnica Superior de Arquitectura de Barcelona onde en 1971 inicia a súa carreira como docente. En 1973 trasladouse á Coruña e pasou a formar parte do equipo fundador da Escola Técnica Superior de Arquitectura da Coruña. Foi director do departamento de Proxectos e Urbanismo e dende 2005 é o director da ETSAC.Membro da Real Academia Galega de Belas Artes Nosa Señora do Rosario como académico numerario da Sección de Arquitectura dende o 29 de maio de 2010.

## Obras 
miniatura|Casa do Concello da Capela.
* Casa do Concello da Capela (1978). En colaboración co arquitecto Xosé Lois Martínez Suárez. 
* Rehabilitación do Kiosco Alfonso da Coruña (1982), obra do arquitecto Rafael González Villar en estilo modernista (1912).
* Cafetería Copacabana na Coruña (1982).
* Remodelación do contorno das Burgas (Ourense) (1986).
* Rehabilitación do edificio de Servizo de Alumnos no Campus da Zapateira coñecido como a Casa do Francés. (A Coruña) (1993).
* Biblioteca no Castrillón (A Coruña) (1994).
* Complexo deportivo de San Diego na Coruña (1998).
* Casa da auga na Coruña (2004)

## Premios 
* Premio no I Premio COAG de Arquitectura na categoría Rehabilitación pola obra *Rehabilitación do Kiosko Alfonso da Coruña*.
* Accésit no I Premio COAG de Arquitectura na categoría Edificios singulares de nova planta pola obra *Cafetería Copacabana na Coruña*.

## Notas 
## Véxase tamén 
### Outros artigos 
* Xan Casabella López
### Ligazóns externas 
* Páxina web oficial
Bob Houbregs

**Robert J. "Bob" Houbregs**, nado o 12 de marzo de 1932 en Vancouver, Columbia Británica e finado o 28 de maio de 2014, foi un xogador profesional de baloncesto canadense que disputou cinco tempadas na NBA. Con 2,00 metros de estatura, xogaba na posición de ala-pivote.

## Traxectoria deportiva 
### Universidade 
Xogou durante catro tempadas cos *Huskies* da Universidade de Washington, entre 1949 e 1953. Na súa última tempada foi elixido All-American tras levar ao seu equipo á Final Four e converterse no máximo anotador da mesma. Aínda mantén 10 récords da súa universidade, entre eles os de máis puntos nun partido, con 49. De feito é o autor do tres mellores rexistros da historia dos *Huskies*, anotando tamén 45 e 42. Nas súas catro tempadas fixo 19,5 puntos e 10,7 rebotes por partido.

### Profesional 
Foi seleccionado na segunda posición do Draft da NBA de 1953 por Milwaukee Hawks, pero inmediatamente fichou por Baltimore Bullets, fichando ao ano seguinte tras a desaparición do equipo por Fort Wayne Pistons, cos que chegou ás Finais da NBA en 1956, caendo ante Philadelphia Warriors por 4-1.

Na tempada 1957-58 o equipo trasládase a Detroit, onde tan só xogaría 17 partidos, xa que unha grave lesión obrigoulle a deixar o baloncesto.

## Notas 
## Véxase tamén 
### Ligazóns externas 
* Estadísticas de Houbregs 
* Estadísticas de Houbreg
* Páxina de Houbregs na web do Hall of Fame
The Downward Spiral

***The Downward Spiral*** (tamén coñecido coma ***Halo Eight***) é o segundo álbum da banda estadounidense de rock industrial Nine Inch Nails, editado o 8 de marzo de 1994 a través do selo Nothing Records. Trátase dun álbum conceptual que detalla a destrución dun home, dende o comezo da súa "espiral descendente" ata o seu suicidio. *The Downward Spiral* ten elementos de metal industrial, techno e música metal, a diferenza das influencias dance de *Pretty Hate Machine*.

## Listaxe de cancións
## Notas
Sebastià Serrano

**Sebastià Serrano Farrera**, nado en Bellvís, na bisbarra da Pla d'Urgell, en 1944, é un lingüista e escritor catalán.

## Traxectoria 
Estudou matemáticas e filoloxía na Universidade de Barcelona, onde tamén acadou o doutoramento cunha tese sobre lingüística matemática. Na actualidade (2010) é catedrático de lingüística xeral e teoría da comunicación na devandita universidade. Sebastià Serrano publicou varios estudos sobre semiótica, lingüística xeral, poética, filosofía, teoría da ciencia e principalmente, teoría da comunicación.

## Obras 
### Ensaio 
* *Elementos de lingüística matemática* (1975)
* *Lógica, lingüística y matemáticas* (1977)
* *Literatura i teoria del coneixement* (1978)
* *Lingüística i qüestió nacional* (1978)
* *Signes, llengua i cultura* (1979)
* *Comunicació, llenguatge i societat* (1993)
* *Cap a una lògica de la seducció* (1996)
* ''Comprendre la comunicació. El llibre del sexe, la poesia i l'empresa* (1999)
* *Comprendre la comunicació* (2000)
* *El regal de la comunicació* (2003)
* *L'instint de la seducció* (2004)
* *El secrets de la felicitat* (2006)
* *La festa dels sentits* (2009)

### Novela 
* *La paradoxa* (1985)
* *Elogi de la passió pura* (1990)

## Premios e distincións 
Recibiu o Premio Ramon Llull pola súa novela *Elogi de la passió pura* en 1990. En 2003 recibiu o Premio Creu de Sant Jordi, unha distinción anual que outorga a Generalitat de Cataluña. En 2015 recibiu un doutoramento *honoris causa'' pola Universidade Xaime I.

## Notas 
## Véxase tamén 
### Ligazóns externas 
* Sebastià Serrano en Associació d'Escriptors en Llengua Catalana.
* Artigo sobre Sebastià Serrano en *El Periódico*
Jacques Bidet

dereita|200px|miniatura|Jacques Bidet

**Jacques Bidet**, nado en 1935, é un filósofo e teórico social francés. Actualmente (2010) é profesor emérito no Departamento de Filosofía da Université de Paris X - Nanterre.

## Traxectoria
Os seus traballos están principalmente adicados á construción dunha teoría da sociedade moderna, chamada teoría metaestrutural (théorie méta/structurelle). Os modernos estados-nacións, como elementos dun sistema-mundo, están estruturados en mercado e organización, con relacións de mediación cos factores de clase fundamental. Os aspectos filosóficos, sociolóxicos, históricos, político-legais e culturais deste paradigma foron desenvolvidos baixo a teoría do altermarxismo, en contraste co marxismo clásico.

En 1989 fundou xunto a Jacques Texier a revista *Actuel Marx* (Presses Universitaires de France), e en 1995 o Congrès Marx International (Université de Paris X - Nanterre).

## Obra
**Altermarxisme, un autre marxisme pour un autre monde* (con Gérard Duménil), PUF, 2007, 300 p. Edición en castelán (Viejo Topo, 2009), e chinés (Social Science Academic Press, 2009).
**Explication et reconstruction du Capital*, PUF, París, 2004, 320 p. Edición en castelán (*Refundacion del Marxismo*, LOM, Santiago de Chile, 2006) e chinés (Social Science Academic Press).
**Dictionnaire Marx Contemporain, edited in coll* (con Eustache Kouvelakis), PUF, 2001, 600 p., Edición en inglés (*Critical Companion of Contemporary Marxism*, Brill, Leyden, Boston, 2007) e chinés (Remnin Press).
**Théorie générale (A General Theory of modernity)*, PUF, 1999, 504 p. Edición en croata (Disput, 2008, unha versión máis reducida de 300 p.), e chinés (Remnin Press, 2009).
**John Rawls et la théorie de la justice*, PUF, 1995, 140 p. Edición en inglés (*John Rawls and the Theory of Justice*) e castelán (*John Rawls y la teoria de la justicia*, Barcelona, 2000).
**Theorie de la modernité*, PUF, 1990, 300 p. Edicións en inglés (*A Theory of Modernity*), castelán (*Teoria of the modernidad*, Buenos Aires, 1993) e italiano (* Teoria della modernità*, Roma, 1993).
**Que faire du Capital?*, Klincksieck. 1985. Edicións en croata, xaponés, coreano e inglés (*Exploring Marx’s Capital*, 2006, Brill Leyden, Boston).

## Véxase tamén
### Ligazóns externas
* Páxina persoal .
Josep Ramoneda

**Josep Ramoneda i Molins**, nado en Cervera (Lleida) en 1949, é un xornalista, filósofo e escritor catalán.

## Traxectoria 
É licenciado en filosofía pola Universitat Autònoma de Barcelona. Foi profesor de filosofía contemporánea desta mesma universidade entre 1975 e 1990 e membro significativo do Colexio de Filosofía barcelonés, que modernizou o pensamento filosófico catalán durante a transición. Prologou en catalán libros de Michel Foucault, John Locke, Montesquieu ou Nietzsche para a colección Textos filosóficos, que dirixiu conxuntamente con Pere Lluís e Font. Actualmente é director xeral do Centro de Cultura Contemporánea de Barcelona ademais de columnista de opinión para xornais como *El País* ou colaborador de radio coa Cadena Ser.

## Notas 
## Véxase tamén 
### Ligazóns externas 
* *El Dietario de Josep Ramoneda*  en *Hora 25*, na cadena Ser.
Dave Bing

**David "Dave" Bing**, nado o 24 de novembro de 1943 en Washington, D.C. é un ex xogador de baloncesto profesional estadounidense da década dos 70, que pasou a meirande parte da súa carreira profesional nos Detroit Pistons. Nas súas doce tempadas na National Basketball Association (NBA), foi nomeado Rookie do Ano en 1967, máximo anotador da competición en 1968, MVP do All-Star Game en 1976, sendo incluído posteriormente no Basketball Hall of Fame e o seu dorsal 21 retirado polos Pistons. Entre 2009 e 2013 foi alcalde polo Partido Demócrata da cidade de Detroit.

## Traxectoria deportiva 
### Universidade 
Os seus anos universitarios transcorreron en Syracuse, sendo nas tres tempadas o máximo anotador. Fixo unha media de 24,8 puntos e 10,3 rebotes. No seu último ano foi elixido no mellor quinteto nacional, e foi nomeado *Atleta do Ano* da súa universidade, que retirou a súa camiseta co número 22 como homenaxe.

### NBA 
Foi elixido en segunda posición da primeira rolda do draft da NBA en 1966 polos Detroit Pistons. Na súa primeira tempada fixo 20,0 puntos por partido, o que lle levou a conseguir o premio de *Rookie (novato) do ano*. Xogou en Detroit durante nove tempadas, para despois ser traspasado aos Washington Bullets. Terminaría a súa carreira profesional xogando un ano nos Boston Celtics.

Foi un dos grandes xogadores da NBA que, con todo, nunca conseguiu levar ao seu equipo ás finais do campionato, *honra* que comparte con xente como Bob Lanier, Pete Maravich, Connie Hawkins, Dan Issel ou Bernard King.

## Logros persoais 
* Participou en sete All-Star Game, sendo MVP en 1976.
* Máximo anotador da NBA en 1968, con 27,1 puntos por partido.
* Membro do Basketball Hall of Fame desde 1990.
* Elixido en 1996 como un dos "cincuenta mellores xogadores da historia da NBA".
* O seu dorsal 21 está retirado por Detroit Pistons.

## Notas 
## Véxase tamén 
### Ligazóns externas 
* Páxina de Dave Bing na web do Basketball Hall of Fame
* Estatísticas de Dave Bing
Alvin Julian

**Alvin F. "Doggie" Julian**, nado o 5 de abril de 1901 en Redding (Pensilvania) e finado o 28 de xullo de 1967 foi un coñecido adestrador estadounidense de baloncesto universitario.

## Traxectoria
Despois de graduarse en 1923 na Universidade de Bucknell en Lewisburg, Pensilvania, gañou fama liderando á Universidade Holy Cross cara ao título da NCAA en 1947. O seu equipo, que incluía á futura lenda da NBA Bob Cousy, repetiu éxito ao ano seguinte, perdendo en semifinais. Julian foi posteriormente contratado polos Boston Celtics despois dos seus éxitos universitarios, mais so conseguiu un rexistro de 47-81 antes da súa dimisión en 1950. Julian volveu ás competicións universitarias, adestrando á Universidade de Dartmouth de 1950 a 1967. Julian foi introducido no Basketball Hall of Fame como adestrador en 1968.

## Véxase tamén
### Ligazóns externas
*Estatísticas de Alvin Julian 
*Páxina de Albin Julian na web Basketball Hall of Fame
Bill Fitch

**William Charles Fitch**, nado en Davenport, Iowa, o 19 de maio de 1932 e finado en Lake Conroe, Texas, o 2 de febreiro de 2022, foi un adestrador profesional de baloncesto da National Basketball Association (NBA). Foi incluído entre os "dez mellores adestradores da historia da NBA" en 1996.

## Traxectoria 
Antes de pasar á profesionalidade, adestrou a Universidade de Minnesota, Bowling Green State, Universidade de Dacota do Norte, e a súa alma máter, Coe College.

Fitch é o quinto adestrador con máis vitorias na historia da NBA, con 944, pero tamén é segundo no apartado das derrotas, con 1106, detrás de Lenny Wilkens. Recibiu en dúas ocasións o premio ao Mellor Adestrador do ano (1976 e 1980), e guiou a Larry Bird, Kevin McHale, Robert Parish e os seus Boston Celtics ao anel de 1981 ante Houston Rockets por 4-2. Tras deixar Boston, dirixiu aos Rockets de Hakeem Olajuwon e Ralph Sampson, aos que levou ás Finais de 1984, perdéndoas ante o seu exequipo. Fitch tamén adestrou a Cleveland Cavaliers, New Jersey Nets e Los Angeles Clippers.

### Equipos 
* Cleveland Cavaliers (1970-1979)
* Boston Celtics (1979-1983)
* Houston Rockets (1983-1988)
* New Jersey Nets (1989-1992)
* Los Angeles Clippers (1994-1998)

## Notas 
## Véxase tamén 
### Ligazóns externas 
* Estatísticas de Bill Fitch
2010 GA6

**2010 GA6** é un asteroide que protagonizou unha alerta xeral do sistema de salvaguarda terrestre da NASA  o xoves 8 de abril de 2010. A órbita calculada para o asteroide previa o seu paso a 359&nbsp;000 quilómetros da Terra, isto é, a 0,0029011 UA (unidades astronómicas) da Terra, ás 23:06 UTC. A distancia entre a Terra e a Lúa é de 384&nbsp;401&nbsp;km, isto é a 0,00256 UA. Está incluído no grupo de asteroides Apolo e foi descuberto polo "Programa Catalina de Cartografía Celeste" (Catalina Sky Survey en inglés), Tucson, Arizona, USA.
É o seu paso máis próximo calculado para o período 1900 atá o ano 2140.

A velocidade do asteroide é de 12,09 km por segundo, e o diámetro estimado é de 20 a 44 metros (diámetro calculado segundo a magnitude absoluta).

Foi eliminado da lista de impactos potenciais ás 09:52 da maña do mesmo día 8 de abril ao recalcular a súa órbita, cos últimos datos dispoñibles, e pasado a lista de órbitas pechadas preto da Terra. A máxima aproximación foi ás 2:06 UTC do 9 de abril do 2010.

En xeral, considérase un asteroide perigoso (PHA, en inglés) para a vida no planeta Terra, ó superar os 100 metros de ancho e aproximarse a menos de 0,05 UA. Na data do 8 de abril de 2010 o censo de asteroides perigosos era de 1.110 asteroides. O telescopio espacial WISE (siglas de telescopio explorador infravermello de campo amplo) está a censar centos de asteroides escuros do Cinto de Kuiper, seguindo traxectorias orbitais e axudando cos seus datos a que o "Centro de Planetas Menores" calcule as órbitas.

O programa de Obxectos achegados á Terra está dirixido polo JPL da NASA en Washington. O JPL é unha división do Instituto Tecnolóxico de California en Pasadena.

## Notas 
## Véxase tamén 
### Outros artigos 
* Asteroide
* Órbita

### Ligazóns externas 
* Servicio de Alerta de Asteroides
* Datos do 2010 G6 na Base de Datos de Corpos Medianos do JPL 
* Diagrama Orbital do asteroide 2010 G6
* Páxina web oficial do telescopio WISE
Therizinosauridae

**Therizinosauridae**, que provén do grego é en galego viría sendo "*lagartos gadaña*", é unha familia de dinosauros terópodos tericinosaurianos, que viviron no Cretáceo superior (fai aproximadamente 96 e 66 millóns de anos, dende o Turoniano ao Mastrichtiano), no que hoxe é Asia e Norteamérica.

## Descrición 
Os tericinosáuridos eran terópodos herbívoros que se caracterizan por posuír grandes membros dianteiros rematados en longas poutas, torsos anchos, patas con catro dedos, unha cabeza pequena sostida por un pescozo longo, punta das mandíbulas desdentadas e córneas, dentes pequenos na parte posterior con forma ampla e comprimida, vertebras anterodorsais con arcos neurais altos, costelas dorsais anchas e unha cadeira semellante á das aves. A forma da cadeira puido facilitar o desenvolvemento dun intestino máis longo para poder dixerir plantas. Dada a posición filoxénetica e a cuberta de filamentos semellantes a plumas descubertas no beipiaosaurio, resulta probable que os tericinosáuridos (do mesmo xeito que todos os tericinosauroides) presentasen os devanditos filamentos.

## Sistemática 
Therizinosauridae defínese como o clado máis inclusivo que contén ao *Therizinosaurus cheloniformes* (Maleev, 1954), ao *Neimongosaurus yangi* (Zhang *et al.*, 2001) e ao *Nothronychus mckinelyi* (Kirkland & Wolfe, 2001). 
Son todos os manirraptoriformes máis próximo ao erlicosaurio que aos ornitomimos, ao ovirráptor ou ás aves verdadeiras (Neornithes).

## Notas 
* Zanno, L. 2004. The pectoral girdle and forelimb of a primitive therizinosauroid (Theropoda: Maniraptora): new information on the phylogenetics and evolution of therizinosaurs. Journal of Vertebrate Paleontology. Abstracts of papers. Sixty-fourth annual meeting Society of vertebrate paleontology, 24, Supplement to number 3, 134A.

## Véxase tamén 
### Ligazóns externas 
* Ficha da familia en TaxoSearch.org 
* Therizinosauridae en The Theropod Database
Analoxía (bioloxía)

A **analoxía** é un proceso da bioloxía no cal dúas estruturas cumpren funcións semellantes por medios semellantes, sen que se requira que teñan a mesmo orixe evolutiva. Se amais teñen a mesmo orixe evolutiva, á vez que análogas serán homólogas. Por outra banda as estruturas homólogas poden diverxer na súa función para cumprir papeis diferentes.

A converxencia é o fenómeno evolutivo polo que organismos diferentes afastados evolutivamente tenden, baixo presións ambientais equivalentes, a desenvolver características análogas.

## Orixe do termo 
Até a primeira metade do século XIX, o termo homoloxía empregábase para referirse indistintamente ás estruturas que hoxe denominamos análogas e homólogas. Richard Owen foi o primeiro en facer terminoloxicamente explícita esta diferenza: *homólogo* é "o mesmo órgano en diferentes animais baixo todas as súas variedades en forma e función"; *análogo* é "unha parte ou órgano nun animal que ten a mesma función que outra parte ou órgano nun animal diferente".

## Exemplos 
* As ás dunha bolboreta e dun morcego: ambas as dúas desempeñan a mesma función, pero o devanceiro común dos insectos e os mamíferos carecía de ás.

## Notas 
## Véxase tamén 
### Outros artigos 
* Converxencia (bioloxía)
Len Bias

**Leonard Kevin Bias**, nado o 18 de novembro de 1963 en Landover (Maryland) e finado o 19 de xuño de 1986 en College Park, Maryland foi un xogador de baloncesto universitario que sufriu unha fatal arritmia cardíaca que causou a súa morte, provocada por unha sobredose de cocaína menos de 48 horas despois de ser elixido polos Boston Celtics no segundo lugar do *draft* de 1986 tras Brad Daugherty, seleccionado co número un polos Cleveland Cavaliers. Bias era coñecido pola súa familia, amigos e compañeiros de equipo como *Len* ou *Lenny*.

## Traxectoria
Dende Landover, Maryland, Bias acudiu ao Insituto Northwestern en Hyattsville, Maryland, e posteriormente á Universidade de Maryland, onde se converteu no xogador estrela e en All-American. Vestindo o número 34 na súa camiseta impresionou aos seguidores do baloncesto pola súa potencia física e a súa habilidade para crear as súas propias xogadas. Durante a súa carreira universitaria Bias foi considerado un dos xogadores máis dinámicos.

Bias foi considerado por bastantes publicacións como «o aleiro máis completo que xamais saíra da universidade». Bias foi un dos primeiros, se non o primeiro xogador, en ser comparado con Michael Jordan, aínda que o propio Jordan fora *drafteado* soamente dous anos antes que Bias.

Bias faleceu nun dormitorio do campus do College Park, na Universidade de Maryland. Posteriormente a súa morte foi utilizada como parte dunha campaña antidrogas. A corte do distrito e a corte de apelacións ditaron que Bias era drogadicto habitual.

## Notas
## Véxase tamén 
### Ligazóns externas 
* A última noite de Len Bias
* Len Bias, gran promesa da NBA
* Len Bias' What might Have Been?
Longisquama

***Longisquama*** é un xénero representado por unha única especie de diápsido avicéfalo que viviu no Triásico inferior, no que hoxe é Kirguizistán.

## Galería 

imaxe:Longisquama_insignis_skeleton&silhouette_small.jpg
Paraves

**Paraves** é un clado de dinosauros terópodos manirraptores, que se orixinaron no Xurásico medio (hai aproximadamente 167 millóns de anos, no Batoniano) e continua até o presente na forma das aves, tendo distribución mundial.

## Historia 
Paraves foi creado e definido por Paul Sereno, en 1997 e 1998 respectivamente. É un clado troncal que inclúe a todos os terópodos próximos ás aves, a este pero exclúe aos ovirraptorosaurianos.

## Sistemática 
Paraves é o clado máis inclusivo que contén ao *Passer domesticus* (Linneo, 1758) pero non ao *Oviraptor philoceratops* (Osborn, 1924). Corresponde a todos os manirraptores máis emparentados coas aves que co ovirráptor.

## Notas 
* Sereno, P. C., 1997, "The origin and evolution of dinosaurs", Annual Review of Earth & Planetary Sciences 25:435- 489. (21) 
* Sereno, P. C., 1998, "A rationale for phylogenetic definitions, with application to the higher level taxonomy of Dinosauria", Neues Jahrbuch für Geologie und Paläontologie Abhandlungen 210:41-83. (23) 
* Xing, X., Zhou, Z., Wang, X., Kuang, X., Zhang, F., e Du, X. (2003). "Four-winged dinosaurs from China." Nature, 421: 335–340. 
* Turner, Alan H.; Pol, Diego; Clarke, Julia A.; Erickson, Gregory M.; e Norell, Mark.. (2007). " A basal dromaeosaurid and size evolution preceding avian flight". Science, 317: 1378-1381. doi:10.1126/science.1144066

## Ligazóns externas 
* Ficha do clado en TaxonSearch.org.
* Paraves en The Theropod Database
Carballeda de Avia, Carballeda, Carballeda de Avia

**Carballeda de Avia** é un lugar da parroquia de San Miguel de Carballeda, no concello de Carballeda de Avia, na comarca do Ribeiro. Segundo o INE e o IGE en 2011 tiña 341 habitantes (160 homes e 181 mulleres), un menos ca en 2010 (166 homes e 176 mulleres).

## Festas 
En Carballeda celébrase o 16 de xullo a festa do Carme, que organizaban as mozas solteiras da parroquia, nomeadas polas do ano anterior. Hoxe, por falta de mozas e para que continúe da súa celebración, encárganse os mozos.

## Lugares e parroquias 
### Lugares de Carballeda 
### Parroquias de Carballeda de Avia 
## Notas
Carballedo, Rebordelos, Carballo

**Carballedo** é un lugar da parroquia de Rebordelos no concello coruñés de Carballo na comarca de Bergantiños. Tiña 6 habitantes no ano 2019 segundo datos do IGE, dos cales eran 4 homes e 2 mulleres.

## Lugares e parroquias 
### Lugares de Rebordelos 
### Parroquias de Carballo
Antoine Walker

**Antoine Devon Walker**, nado o 12 de agosto de 1976 en Chicago, Illinois, é un ex xogador de baloncesto profesional estadounidense. Foi seleccionado na Draft da NBA de 1996 no sexto posto polos Boston Celtics, xogando na National Basketball Association (NBA) desde 1996 até 2008. Walker xogou para os Celtics, Mavericks, Hawks, Heat, Timberwolves, Grizzlies, os Mets de Porto Rico e os Stampede da NBA D-League antes de retirarse do baloncesto en 2012. Walker, tres veces NBA All-Star, gañou o campionato da NCAA con Kentucky en 1996 e o anel de campión da NBA con Miami Heat en 2006.

## Traxectoria deportiva 
### Universidade 
Xogou durante dúas tempadas na Universidade de Kentucky, e foi un factor clave para a consecución, por parte do seu equipo, do título da NCAA de 1996. Fixo 11,7 puntos e 6,5 rebotes por partido. Ao acabar o seu segundo ano, anunciou a súa intención de presentarse ao Draft da NBA.

### Profesional 
Foi elixido polos Boston Celtics na sexta posición do draft de 1996, opción que conseguiron a través de Dallas Mavericks. Fíxose rapidamente co posto de titular, e acabou a súa primeira campaña anotando 17,5 puntos e capturando 9 rebotes por partido, o que fixo que fose incluído no *mellor quinteto de rookies do ano*. Durante as súas sete tempadas no equipo de Massachusetts roldou (ou superou) sempre os 20 puntos e 10 rebotes por partido, o que fixo que fose elixido en tres ocasións para disputar o Partido das Estrelas, incluída unha como titular, votado polo público.

Pouco antes de iniciarse a tempada 2003-2004, foi traspasado aos Dallas Mavericks, onde o seu rendemento baixou notablemente, sendo traspasado ao ano seguinte a Atlanta Hawks, onde só estivo media tempada, volvendo de novo a Boston. En 2005 viuse incluído no maior traspaso de xogadores da historia da NBA que involucrou a 5 equipos e a 12 xogadores, indo parar a Miami Heat. En Florida perdeu a titularidade, xogando menos minutos, pero a cambio conseguiu o seu até agora único anel de campión en 2006, contribuíndo con 14 puntos e 11 rebotes no partido decisivo.

En outubro de 2007 foi traspasado a Minnesota Timberwolves xunto con Michael Doleac, Wayne Simien e unha primeira rolda de draft por Ricky Davis e Mark Blount. O 27 de xuño de 2008 foi traspasado a Memphis Grizzlies xunto con Marko Jarić, Greg Buckner e os dereitos de O. J. Mayo por Mike Miller, Brian Cardinal, Jason Collins e os dereitos de Kevin Love. O 19 de decembro de 2008 foi despedido e dende 2010 xoga nos Guaynabo Mets de Porto Rico.

## Véxase tamén 
### Ligazóns externas 
* Antoine Walker en nba.com
* Estatísticas de Antoine Walker
Sambade

O topónimo **Sambade** pode referirse a:

;En Galiza
***Sambade**, lugar da parroquia de Lema, no concello de Carballo;
***Sambade**, lugar da parroquia de Rebordelos, no concello de Carballo;
***Sambade**, lugar da parroquia de Santiso de Vuiturón, no concello de Muxía;
***Sambade**, lugar da parroquia de Vilacaíz, no concello do Saviñao;
***Sambade**, lugar da parroquia de Malvas, no concello de Tui.

;Fóra de Galiza

;En Portugal
***Sambade**, freguesía do concello de Alfândega da Fé.

## Véxase tamén
### Outros artigos
***Sambades**, lugar da parroquia de Ansemil, no concello de Celanova.
John Russell (baloncesto)

**John David "Honey" Russell** foi un xogador e adestrador de baloncesto estadounidense que xogou durante 25 tempadas na American Basketball League, a primeira liga profesional de baloncesto dos Estados Unidos. Posteriormente exerceu como adestrador, sendo o primeiro en exercer o devandito papel nos Boston Celtics da NBA, e dirixindo á Universidade de Seton Hall durante 15 tempadas. En 1964 foi incluído no Basketball Hall of Fame.

## Traxectoria deportiva 
### Xogador 
Tras deixar o seu High School con 16 anos, converteuse en xogador profesional, disputando diferentes ligas, como a Interstate League, New York State League, Pennsylvania State League, Metropolitan League, e a American Basketball League, a primeira gran liga profesional dos Estados Unidos. En total xogou en 22 equipos diferentes nos seus 25 anos de carreira profesional, disputando máis de 3.200 partidos, unha cifra que sería o equivalente a entre 30 e 40 anos dunha traxectoria profesional moderna. Foi en catro ocasións *All-Star* cos Chicago Bruins e os Cleveland Rosenblums, gañando a ABL en dúas ocasións, en 1926 e 1939. A súa carreira viuse interrompida pola segunda guerra mundial, regresando aos bancos en 1946, cando se converteu no primeiro adestrador da historia dos Boston Celtics, posto que ocupou durante dúas tempadas, xogando na BAA.

Regresou a Seton Hall en 1949, dirixindo ao equipo até 1960, logrando o maior éxito dos *Pirates* na súa historia ao conseguir gañar o NIT en 1953, contando con xogadores do talle de Walter Dukes e Richie Regan. En 1964 foi incluído no Basketball Hall of Fame como xogador.

#### Estatísticas como Adestrador 
## Notas 
## Véxase tamén 
### Ligazóns externas 
* Estatísticas de Russell como adestrador 
* Páxina de Russell na web do Basketball Hall of Fame
Sambade, Rebordelos, Carballo

**Sambade** é un lugar da parroquia de Rebordelos no concello coruñés de Carballo na comarca de Bergantiños. Segundo o IGE en 2019 tiña 28 habitantes (quince homes e trece mulleres). Sitúase xunto a Sambade (Lema).

## Lugares e parroquias 
### Lugares de Rebordelos 
### Parroquias de Carballo
Vilar de Cidre, Razo, Carballo

**Vilar de Cidre** é un lugar da parroquia de Razo no concello coruñés de Carballo (Comarca de Bergantiños). Tiña 82 habitantes no ano 2019 segundo datos do IGE, dos cales eran 42 homes e 40 mulleres.

## Lugares e parroquias 
### Lugares de Razo 
### Parroquias de Carballo
Alborín, Rus, Carballo

**Alborín** é un lugar da parroquia de Rus no concello coruñés de Carballo na comarca de Bergantiños. Segundo o IGE en 2019 tiña doce habitantes (catro homes e oito mulleres).
## Toponimia
O topónimo **Alborín** podería proceder do nome de posuidor *Leporinus*, a partir da forma *ad Leporini*, ou quizais derivar de **Arborinus* ou mesmo estar influenciado polos nomes de lugares próximos *Albeiro*, *Leborís* e *Alborís*.

## Lugares e parroquias
### Lugares de Rus
### Parroquias de Carballo
## Notas
A Areosa, Rus, Carballo

**A Areosa** é un lugar da parroquia de Rus no concello coruñés de Carballo na comarca de Bergantiños. Segundo o IGE en 2019 tiña un habitante (un home).
## Toponimia
O topónimo **A Areosa** (do latín , formado a partir de *area* co sufixo -*osa*) é un orónimo referido a un lugar abundante en area ou con terra areosa.

## Lugares e parroquias 
### Lugares de Rus 
### Parroquias de Carballo
Arganosa, Rus, Carballo

**Arganosa** é un lugar da parroquia de Rus no concello coruñés de Carballo na comarca de Bergantiños. Segundo o IGE en 2019 tiña dezanove habitantes (dez homes e nove mulleres).
## Toponimia
O topónimo **Arganosa** é un fitónimo referido á abundancia de argana, nome xenérico aplicado a diversas plantas (xeralmente ericáceas) que se empregan como combustible miúdo para o lume.

## Lugares e parroquias
### Lugares de Rus
### Parroquias de Carballo
## Notas
Baralla, Rus, Carballo

**Baralla** é un lugar da parroquia de Rus no concello coruñés de Carballo na comarca de Bergantiños. Segundo o IGE en 2019 tiña sete habitantes (tres homes e catro mulleres).

## Toponimia
O topónimo **Baralla** podería ser un fitónimo procedente de *, "tecido de varas, valado vexetal, sebe", ou ben da forma medieval *baralla*, "contenda, disputa".
## Notas
## Lugares e parroquias 
### Lugares de Rus 
### Parroquias de Carballo
Baralla (homónimos)

O termo **Barralla** pode referirse a:

***Baralla de cartas**, un conxunto de naipes ou cartas.

Como topónimo, pode referirse a:

;En Galiza
***Baralla**, concello da comarca dos Ancares;
****Baralla**, parroquia de dito concello;
*****Baralla**, lugar de dita parroquia;
***Baralla**, lugar da parroquia de Rus, no concello de Carballo;
***Baralla**, lugar da parroquia de Morgadáns, no concello de Gondomar.
***Baralla**, lugar da parroquia de Galdo, no concello de Viveiro;
***A Baralla**, lugar da parroquia de Xende, no concello da Lama.

## Véxase tamén
### Outros artigos
***As Barallas**, lugar da parroquia de Beade, no concello de Vigo.
Barbalde de Arriba, Rus, Carballo

**Barbalde de Arriba** é un lugar da parroquia de Rus no concello coruñés de Carballo (Comarca de Bergantiños).  Segundo o IGE en 2019 tiña 34 habitantes xunto con Barbalde de Abaixo (17 homes e 17 mulleres).
## Toponimia
O topónimo **Barbalde de Arriba** ten dous elementos. **Barbalde** procede do antropónimo masculino de orixe xermánica *Barvaldus* a través da forma en xenitivo , mentres que **Arriba** sinala a súa posición respecto a **Barbalde de Abaixo**.
## Notas
## Lugares e parroquias 
### Lugares de Rus 
### Parroquias de Carballo
Barís

O topónimo **Barís** pode referirse a:

;En Galiza
***Barís**, lugar da parroquia de Ardaña, no concello de Carballo;
***Barís**, lugar da parroquia de Rus, no concello de Carballo.

## Véxase tamén
### Outros artigos
***Bariz**, lugar da parroquia de Castro de Rei de Lemos, no concello de Paradela.
Betrís, Rus, Carballo

**Betrís** é un lugar da parroquia de Rus no concello coruñés de Carballo na Comarca de Bergantiños. Tiña 7 habitantes no ano 2019 segundo datos do IGE, dos cales eran 5 homes e 2 mulleres.

## Lugares e parroquias
### Lugares de Rus
### Parroquias de Carballo
Barís, Rus, Carballo

**Barís** é un lugar da parroquia de Rus no concello coruñés de Carballo na Comarca de Bergantiños. Segundo o IGE en 2019 tiña 137 habitantes (72 homes e 65 mulleres). Forma un único núcleo xunto con Barís (Ardaña).
## Toponimia
O topónimo **Barís** deriva do nome de posuidor *Baldericus*, de orixe xermánica, a través da forma en xenitivo .

## Notas
## Lugares e parroquias 
### Lugares de Rus 
### Parroquias de Carballo
Jerry Stackhouse

**Jerry Darnell Stackhouse**, nado o 5 de novembro de 1974 en Kinston, Carolina do Norte, é un ex xogador profesional de baloncesto estadounidense. Actualmente traballa como adestrador asistente dos Toronto Raptors da National Basketball Association (NBA).

## Carreira 
### Universidade 
Asistiu a Universidade de Carolina do Norte dende 1993 até 1995, onde xogou con Rasheed Wallace. Cos Tar Heels pasou dúas tempadas, facendo na última 19,2 puntos e 8,2 rebotes por partido. Por entón eran inevitables as comparacións con Michael Jordan e dicíase que Stackhouse era o seu sucesor.

### NBA 
Foi elixido por Philadelphia 76ers na terceira posición do Draft da NBA de 1995. Na súa primeira campaña, Stackhouse liderou ao seu equipo en anotación con 19,2 puntos por partidos, sendo nomeado no mellor quinteto de rookies. Na tempada 1996-97, o equipo "drafteou" a Allen Iverson. Combinados, ambos os fixeron 44,2 puntos por partido para os 76ers.

A mediados da tempada 1997-98, foi traspasado a Detroit Pistons con Eric Montross por Theo Ratliff e Aaron McKie. Na 1999-2000, a súa segunda campaña completa cos Pistons, Stackhouse fixo 23,6 puntos por noite. Un ano máis tarde, explotou até os 29,8, anotando 57 puntos a Chicago Bulls na última xornada da liga.

Durante o verán de 2002, Stackhouse foi enviado a Washington Wizards nun traspaso que implicaba a seis xogadores e que mandaba a Richard Hamilton a Detroit. Na súa primeira tempada nos Wizards, Stackhouse liderou ao equipo en anotación con 21,5 puntos por partido. Debido a unha artroscopia no seu xeonllo dereito, Stack perdeuse 26 partidos da campaña seguinte.

Na pretemporada de 2004, Stackhouse foi traspasado xunto con Christian Laettner e unha primeira rolda a Dallas Mavericks a cambio de Antawn Jamison. Stackhouse serviu aos Mavericks no seu novo rol de sexto home, converténdose nun dos mellores da liga. O 8 de xullo de 2009 foi traspasado a Memphis Grizzlies nun troco a catro bandas. Con todo, un día despois da fichaxe foi liberado polos Grizzlies, asinando o 17 de xaneiro de 2010 cos Milwaukee Bucks para o resto da tempada. A seguinte tempada, o 23 de outubro, Stackhouse asinou un contrato para xogar en Miami Heat. O 23 de novembro, foi cortado por Miami para facerlle oco a Erick Dampier.

O 9 de decembro de 2011, Stackhouse asinou cos Atlanta Hawks. Tras unha tempada en Atlanta, asinou cos Brooklyn Nets un contrato dun ano o 11 de xullo de 2012. En 2013 abandona a súa carreira como profesional, pasando en 2015 a formar parte do grupo de adestradores asistentes dos Toronto Raptors.

## Notas 
## Véxase tamén 
### Ligazóns externas 
* Sitio web oficial 
* Ficha en NBA.com 
* Estatísticas de Jerry Stackhouse
Arnados, Razo, Carballo

**Arnados** é un lugar da parroquia de Razo no concello coruñés de Carballo na comarca de Bergantiños. Segundo o IGE en 2019 tiña 323 habitantes (154 homes e 169 mulleres).
## Toponimia
O topónimo **Arnados** podería proceder do latín , formado a partir de *area* co sufixo -*atu*), un orónimo referido a un lugar abundante en area.

## Lugares e parroquias
### Lugares de Razo
### Parroquias de Carballo
## Notas
Andrew Bogut

**Andrew Michael Bogut**, nado o 28 de novembro de 1984 en Melbourne, Victoria, é un xogador de baloncesto australiano que na actualidade xoga nos Sydney Kings da National Basketball League australiana. É fillo de croatas emigrantes a Australia. Mide 2,13 metros e xoga de pivote.

## Carreira 
### Os seus comezos en Australia 
Con 15 anos de idade, foi cortado da selección júnior do Estado de Victoria, e esa amarga experiencia fíxolle tentar mellorar. Asistiu ao "Instituto Australiano de Deportes", un centro de alto rendemento para deportistas novos do seu país, e no seu último ano alí fixo 29 puntos e 14,5 rebotes, sendo convocado pola súa selección para disputar o Campionato do Mundo Júnior de 2003, onde conseguiron a medalla de ouro, sendo nomeado mellor xogador do torneo.

### Universidade 
Xa en Estados Unidos, acudiu á Universidade de Utah, onde na tempada do seu debut, 2003-2004, fixo case un dobre-dobre, acabando con 12,5 puntos e 9,9 rebotes por partido. Foi nomeado novato do ano da súa conferencia, a Mountain West Conference. Ese verán acudiu coa selección australiana aos Xogos Olímpicos de Atenas 2004, onde fixo 14,8 puntos, 8,8 rebotes e 1,2 tapóns.

Despois dunha sólida aínda que pouco espectacular tempada de novato, no seu segundo ano despuntou: fixo 20,4 puntos, 12,2 rebotes (2º na División I da NCAA), 2,3 asistencias, e 1,8 tapóns, anotando un 62% de tiros de campo (8º na División I). Tamén liderou a liga en dobres-dobres, con 26. Ao acabar a tempada fóronlle concedidos diversos premios, entre eles o Naismith College Player of the Year e o John R. Wooden Award, sendo o primeiro xogador non norteamericano en conseguir ambos os trofeos.
 
### NBA 
Non foi ningunha sorpresa que Bogut fixésese co número 1 do Draft da NBA de 2005, sendo elixido por Milwaukee Bucks. O seu primeiro ano entre os profesionais non foi fácil, aínda que acabou facendo 9,4 puntos e 7 rebotes por partido, que lle fixeron ser elixido no mellor quinteto de *rookies* do ano. Na súa segunda tempada consolidouse no seu xogo, subindo os seus números até os 12,3 puntos e 8,8 rebotes por partido. Na tempada 2007-08 as estatísticas melloraron até os 14.3 puntos, 9,8 rebotes, 1,7 tapóns, 0,8 roubos e 34,9 minutos por encontro. O seu punto negro desta tempada foi un xesto obsceno que dedicou a un espectador en casa dos Toronto Raptors, o cal lle custou unha sanción de 25.000 dólares. O 3 de abril de 2010, durante un encontro contra os Phoenix Suns en Milwaukee, Bogut sufriu un importante dano ao facerse unha luxación no cóbado dereito, rotura da man dereita e unha escordadura do pulso despois de caer ao chan logo dun mate. Durante esta tempada 2009-2010 Bogut despuntara facendo 15,9 puntos , 10,3 rebotes e 2,6 tapóns por partido.

O 13 de marzo de 2012, foi traspasado aos Golden State Warriors xunto a Stephen Jackson a cambio de Monta Ellis, Kwame Brown e Ekpe Udoh.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Maniraptora

**Maniraptora** (lat. "con mans de ladrón") é un clado de dinosauros terópodos celurosaurianos, que viviron dende o período Xurásico superior até o Cretáceo superior (fai aproximadamente 156 e 65 millóns de anos, no Kimeridgiano e o Mastrichtiano) sen considerar ás aves, con distribución mundial.

## Notas 
* Therrien, F. & Zelenitsky, D. 2007. New nest of a maniraptoran theropod from the Upper Cretaceous Two Medicine Formation of Montana. 67th Annual Meeting. Society of Vertebrate Paleontology. Journal of Vertebrate Paleontology, 27, 3,157A.

## Ligazóns externas 
* Ficha e estado en TaxonSearch
* Maniraptora en The Thescelsosaurus
* Maniraptora en The Theropod Database
Kurt Thomas

**Kurt Vincent Thomas**, nado o 4 de outubro de 1972 en Dallas, Texas, é un xogador profesional estadounidense de baloncesto que actualmente é axente libre. Con 2,06 m a súa posición é a de ala-pivote.

## Traxectoria 
Despois de pasar pola Universidade Cristiá de Texas, declarouse elixible para o Draft de 1995, onde foi elixido no posto número dez da primeira rolda polos Miami Heat, despois de estar dous anos na franquía de Florida xogou nos Dallas Mavericks e nos Phoenix Suns e nos Seattle SuperSonics. En febreiro de 2008 foi traspasado de Seattle a San Antonio Spurs a cambio de Brent Barry e Francisco Elson.

O 23 de xullo de 2009, Thomas foi traspasado de novo, esta vez a Milwaukee Bucks, xunto con Bruce Bowen e Fabricio Oberto, a cambio de Richard Jefferson. O 26 de xullo de 2010 asinaría un contrato cos Chicago Bulls.

O 11 de decembro de 2011 asinou un contrato cos Portland Trail Blazers.

O 16 de xullo de 2012, Thomas e Raymond Felton foron traspasados ós New York Knicks a cambio de Jared Jeffries, Dan Gadzuric, os dereitos de Kostas Papanikolaou e Giorgos Printezis, e unha elección de Draft de segunda rolda.

## Notas 
## Véxase tamén 
### Ligazóns externas 
* Ficha en nba.com
* Estatísticas de Kurt Thomas
A Barcia, Sísamo, Carballo

**A Barcia** é un lugar da parroquia de Sísamo no concello coruñés de Carballo na comarca de Bergantiños. Segundo o IGE en 2019 tiña dous habitantes (un home e unha muller).
## Toponimia
O topónimo **A Barcia** (do termo prerromano ) é un orónimo referido a un terreo inundable a carón dun río.

## Notas
## Lugares e parroquias 
### Lugares de Sísamo 
### Parroquias de Carballo
A Bardanca, Sísamo, Carballo

**A Bardanca** é un lugar da parroquia de Sísamo no concello coruñés de Carballo na comarca de Bergantiños. Segundo o IGE en 2019 tiña catro habitantes (dous homes e dúas mulleres).
## Toponimia
O topónimo **A Bardanca** podería proceder do termo *barda*, en orixe "barreira" e despois "sebe, cerrume vexetal", xunto co sufixo prerromano -*anca*.

## Notas
## Lugares e parroquias 
### Lugares de Sísamo 
### Parroquias de Carballo
O Castro, Sísamo, Carballo

**O Castro** é un lugar da parroquia de Sísamo no concello coruñés de Carballo na comarca de Bergantiños. Tiña 23 habitantes no ano 2019 segundo datos do IGE, dos cales eran 8 homes e 15 mulleres.

## Lugares e parroquias 
### Lugares de Sísamo 
### Parroquias de Carballo
A Férveda, Rus, Carballo

**A Férveda** é un lugar da parroquia de Rus no concello coruñés de Carballo (Comarca de Bergantiños). Segundo o IGE, en 2023 estaba despoboado.

## Lugares e parroquias
### Lugares de Rus
### Parroquias de Carballo
## Notas
## Véxase tamén
### Outros artigos
*Lugares de Carballo
Liaoning

**Liaoning** (chinés simplificado: 辽宁, chinés tradicional: 遼寧, pinyin: *Liáoníng*) é unha provincia situada ao nordeste da República Popular Chinesa. A súa capital é Shenyang.

«Liao» é o nome antigo da rexión, adoptado pola dinastía Liao que gobernou a área entre o ano 907 e o 1125. «Ning» significa «pacífico». Outros nomes históricos de Liaoning inclúen **Fengtian** (奉天 Fèngtiān; sistema postal antigo: **Fengtien**) e **Shengjing** (盛京 Shèngjīng).

Liaoning limita co mar Amarelo e o golfo de Bohai ao sur, Corea do Norte ao sueste, a provincia de Jilin ao nordeste, Hebei ao oeste e Mongolia Interior ao noroeste.

O río Yalu marca a fronteira entre Corea do Norte e as provincias chinesas de Jilin e Liaoning e desemboca na Baía de Corea entre Dandong (Liaoning) e Sinŭiju (Corea do Norte)

## Véxase tamén 
### Ligazóns externas 
* Páxina oficial do Goberno de Liaoning (en chinés)
* Información sobre Liaoning (en castelán)
* Información sobre Liaoning  (en inglés e chinés)